# Cerkveni red

### Iz Wikipedije, proste enciklopedije

Cerkveni red je ustanova posvečenega življenja, ki deluje pod okriljem katoliške Cerkve. Edina izjema je red sv. Vasilija, ki je hkrati edini pravoslavni red, čeprav je meništvo v pravoslavju zelo prisotno in tudi starejše kot v katoliški Cerkvi. Cerkvene redove v katoliški Cerkvi bi lahko v grobem glede na vprašanje poslanstva in posledično stikov s svetom zunaj samostana razdelili na dve veji:

- kontemplativne
- in mendikantske.

Kontemplativni redovi so po nastanku starejši (prvi tak red so bili benediktinci, ki jih je ustanovil sv. Benedikt v 6. stoletju), njihova glavna značilnost pa je prostovoljen umik od posvetnega življenja za samostanske zidove, kjer samostanska skupnost v samoti moli in dela. Geslo Moli in delaj ali latinsko Ora et labora je pravzaprav eno temeljnih gesel Pravila sv. Benedikta. Prav zaradi zaprtosti samostanov kontemplativnih redov so morali le-ti imeti dovolj posestev, da so z dohodki od njih vzdrževali tako samostansko družino kot tudi obnavljali stavbe in jih vedno znova prilagajali novovzniklim potrebam časa in prostora, v katerem so se znašli.

Med kontemplativne redove štejemo npr. benediktince, cistercijane, kartuzijane, klarise, karmeličanke...

Mendikantski redovi, imenovani tudi uboštveni ali beraški, so nekoliko kasnejšega nastanka in prinašajo s seboj tudi popolnoma drugačen način življenja in delovanja, na svojstven način pa tudi odzvanjajo duh časa, v katerem so nastali. Nekako bistvena značilnost mendikantskih redov je posnemanje Kristusa v delovanju in (materialnem) uboštvu. Redovnikom in redovnicam ter samostanom teh redov je v osnovi prepovedano lastništvo nad posestvi in drugimi materialnimi dobrinami, živeli naj bi med ljudmi in od ljudi (to je seveda ideal, ki ga poskušajo slediti, kar pa ni vedno možno). Prepoved imetja je bila na nek način tudi kritika mogočne Cerkvene posesti v času, ko so ti redovi nastajali. Delovanje mendikantskih redov je usmerjeno v pomoč laični skupnosti, sredi katere živijo, in sicer na različne načine - vodenje šol, bolnišnic, ubožnic, sirotišnic, kuhinj za brezdomce, opravljanje bogoslužja na domu ali v bolnišnicah...

V to skupino redov prištevamo npr. frančiškane, uršulinke, minorite, misionarke ljubezni (le-te je ustanovila Mati Tereza), usmiljene sestre, salezijance...

## [uredi] Delni seznam cerkvenih redov

### [uredi] Moški redovi

- Družba Jezusova (jezuiti) DJ ali SJ (Societatis Jesu)
- Cistercijani OCist (Ordo Cisterciensis)
- Benediktinci OSB (Ordo Sancti Benedicti)
- Red bratov pridigarjev (dominikanci) OP (Ordo Praedicatorum)
- Red manjših bratov frančiškanov (frančiškani) OFM (Ordo Fratrum Minorum)
- Red manjših bratov kapucinov (kapucini) OFMCap (Ordo Fratrum Minorum Capuccinorum)
- Kartuzijani OCart(h) (Ordo Cart(h)usiensis)
- Sinovi Marijinega brezmadežnega srca (klaretinci) CFM (Cordis Mariae Filii)
- Bratje nemške hiše sv. Marije v Jeruzalemu (križniki) OT (Ordo Beatae Mariae Virginis Teutonicorum)
- Misijonska družba (lazaristi) MD ali CM (Congregatio Missionis)
- Red manjših bratov minoritov (minoriti) OFMConv (Ordo Fratrum Minorum Conventualium)
- Družba svetega Frančiška Saleškega (salezijanci) SDB
- red siromašnih vitezov Kristusa (templarji)
- suvereni vojaški red bolnišnice sv. Janeza iz Jeruzalema, Rodosa in iz Malte
- Viteški red sv. Janeza Krstnika (Ivanovci)
- Suvereni malteški viteški red

### [uredi] Ženski redovi

- Kongregacija sester frančiškank Brezmadežnega spočetja
- Frančiškanke Marijine misijonarke
- Hčere krščanske ljubezni sv. Vincencija Pavelskega (usmiljene sestre)
- Hčere Marije Pomočnice HMP ali FMA (Filiae Mariae Auxiliatricis)
- bratje in sestre Device Marije s Karmelske gore (karmeličanke) OCarm (Ordo Fratrum Beatae Mariae Virginis de Monte Carmelo)
- Red ubogih sester sv. Klare - Klarise OSC (Ordo Sanctae Clarae)
- Magdalenke
- Manjše sestre Marije Brezmadežne
- Marijine sestre Čudodelne svetinje
- Misijonarke ljubezni MC (Missionaries of Charity)
- Sestre Križniškega reda
- Sestre svetega Križa
- Skupnost Loyola
- Šolske sestre de Notre Dame
- Šolske sestre sv. Frančiška Kristusa Kralja
- Družbo svete Uršule (uršulinke) OSU (Ordo Sanctae Ursulae)
- Zagrebške usmiljenke

### [uredi] Svetne ustanove

- Don Boskove prostovoljke
- Družina Kristusa Odrešenika
- Mala Frančiškova družina

Vzpostavljeno iz »http://sl.wikipedia.org../../../c/e/r/Cerkveni_red.html«

Kategorije: Cerkveni redovi | Seznami organizacij | Rimskokatoliška Cerkev

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje